L'Ajuntament d'Alaquàs signa un conveni amb l'Associació "Manuel Pitti Fajardo" de València per a col·laborar amb Cuba
03/12/2004 14:44:00

# L'Ajuntament d'Alaquàs signa un conveni amb l'Associació "Manuel Pitti Fajardo" de València per a col·laborar amb Cuba

*   03/12/2004 14:44:00
*   [Imprimir](#)
*   Compartir
*    https://www.alaquas.org/documento.asp?id\_do=9484

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9484%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20signa%20un%20conveni%20amb%20l%27Associaci%C3%B3%20%22Manuel%20Pitti%20Fajardo%22%20de%20Val%C3%A8ncia%20per%20a%20col%C2%B7laborar%20amb%20Cuba)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9484/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9484/9484_Form_4.jpg)](https://www.alaquas.org/ficheros/documentos/2004/2/9484/9484_Form_10.jpg "<a href='https://www.alaquas.org/ficheros/documentos/2004/2/9484/9484_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs signa un conveni amb l'Associació \"Manuel Pitti Fajardo\" de València per a col·laborar amb Cuba</a>")

L'Ajuntament destinarà a la població cubana mobiliari urbà, vehicles de transport, contenidors i material informàtic entre altres

L'Alcalde d'Alaquàs, Jorge Alarte va signar el dijous 2 de desembre un conveni de col·laboració amb l'associació valenciana Manuel Pitti Fajardo de València per a col·laborar amb la població cubana. En la signatura van estar presents a més de l'Alcalde, la Regidora de Cooperació Internacional, Diana Muñoz, el President d'aquesta entitat, Luis  Lozano Mercadal, el Vicepresident Jose Enrique Sánchez i la secretària adjunta per a la cooperació de l'Assamblea Popular de l'Havana, Elsa Rodríguez.

A través d'aquest conveni, l'Ajuntament d'Alaquàs destinarà al servei de la població cubana mobiliari urbà, vehicles de transport urbà, vehicles de recollida de residus sòlids, contenidors, així com material informàtic i altres béns o equips que es necessiten. La gestió d'aquestes donacions es realitzarà a través de la ONGD Associació Manuel Pitti Fajardo, amb què ja es va col·laborar el passat any amb una ajuda destinada a la Facultat de Medicina Salvador Allende de l'Havana.

L'Ajuntament d'Alaquàs, sensibilitzat amb els objectius internacionals de lluita contra la pobresa i les desigualtats, col·labora en els últims anys amb diferents programes per tal de pal·liar les necessitats dels països en vies de desenvolupament. Una de les àrees prioritàries d'aquesta cooperació la representen aquells països amb què Espanya manté una vinculació especial per raons d'història, llengua i cultura i especialment amb Cuba, amb què es treballa des de fa set anys a través de deu projectes de cooperació.

Per la seua banda, l'Associació Manuel Pitti Fajardo té com a objectius la promoció, col·laboració i cooperació en el desenvolupament dels pobles del Tercer Món o d'aquells que es troben en situació de necessitat , fomentant el seu desenvolupament i progrés. Des de la seua fundació l'any 1995 ha col·laborat a través de diferents iniciatives i projectes per tal d'estretir els vincles científics i culturals entre Espanya i Cuba en diferents àmbits.